open-index/open-wikipedia-markdown huggingface dataset:
1717

**1717** (MDCCXVII) ஒரு வெள்ளிக்கிழமையில் துவங்கிய ஒரு கிரிகோரியன் சாதாரண (நெட்டாண்டு அல்ல) ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது செவ்வாய்க்கிழமையில் ஆரம்பமானது.

## நிகழ்வுகள்
* சனவரி 4 - பெரிய பிரித்தானியா, பிரான்சு டச்சுக் குடியரசு ஆகிய நாடுகள் கூட்டணியை உருவாக்கின.
* மே 27 - எசுப்பானியா தனது தென்னமெரிக்கக் குடியேற்ற நாடுகளை ஒன்றிணைந்த்து புதிய எசுப்பானியாவை உருவாக்கியது.
* ஆகத்து 17 - பெல்கிறேட் நகரத்தை ஆஸ்திரியப் படைகள் உதுமானியாவிடம் இருந்து கைப்பற்றின.
* செப்டம்பர் 29 - 7.4 அளவு நிலநடுக்கம் ஆன்டிகுவா குவாத்தமாலாவைத் தாக்கியதில் நகரின் பெரும் பகுதி அழிந்தது.
* டிசம்பர் 24-டிசம்பர் 25 - வடகடல் கரையில் நெதர்லாந்துக்கும் டென்மார்க்கிற்கும் இடையே பெரும் வெள்ளப்பெருக்கு ஏற்பட்டதில் ஆயிரக்கனக்கானோர் இறந்தனர்.
* மணிப்பூர் மன்னர் பாமெய்பா இந்து சமயத்துக்கு மதம் மாறி, அதனை மாநிலத்தின் அதிகாரபூர்வ சமயமாக அறிவித்தார்.
* உருசியாவில் கத்தரீன் அரண்மனை அமைக்கப்பட்டது.

## பிறப்புகள்
* மாரிமுத்தாப் பிள்ளை, கருநாடக இசைக் கலைஞர் (இ. 1787)

## இறப்புகள்

## மேற்கோள்கள்

## 1717 நாற்காட்டி
டயானா (தொன்மவியல்)

**டயானா** (Diana) என்பவர் உரோமத் தொன்மவியலில் காணப்படும் ஒரு பெண் தெய்வம் ஆவார். கிரேக்கத் தொன்மவியலில் இவருக்கு ஒப்பானவர் ஆர்ட்டெமிசு ஆவார். இவர் வேட்டை, சந்திரன், மரக்காடுகள் மற்றும் பிறப்பிற்கான கடவுள் ஆவார். டெலோ எனும் தீவில் இவருடைஅய் சகோதரரான அப்பல்லோவுடன் இவர் பிறந்தார்.

## மேற்கோள்கள்

## வெளி இணைப்புகள்
* ''Landscape with Diana and Callisto'' painting
* ''Diana and her Nymphs'' painting

பகுப்பு:உரோமத் தொன்மவியல்
பகுப்பு:உரோமைக் கடவுள்கள்
லாக்கீட் மார்ட்டின்

**லாக்கீட் மார்டின்** (*Lockheed Martin*) விண்வெளி, ஆயுதங்கள் தயாரிப்பு மற்றும் பாதுகாப்பு துறையில் ஈடுபட்டுள்ள ஒரு அமெரிக்க தொழில்நுட்ப நிறுவனமாகும். இது மார்ச் 1995 இல் மார்ட்டின் மரியெட்டா மற்றும் லாக்கீட் நிறுவனங்கள் ஒன்றிணைந்ததன் மூலம் உருவாக்கப்பட்டது. வாசிங்டன் அருகே மேரிலாந்தில் உள்ள பெதெசுதாவில் இதன் தலைமையகம் உள்ளது. சனவரி 2022 நிலவரப்படி, இந்த நிறுவனத்தில் உலகம் முழுவதும் சுமார் 60,000 பொறியாளர்கள் மற்றும் விஞ்ஞானிகள் உட்பட ஏறத்தாழ 115,000 பணியாளர்களைக் கொண்டுள்ளது.

லாக்கீட் மார்ட்டின் பாதுகாப்பு மற்றும் தொழில்நுட்பத் துறையில் உள்ள மிகப்பெரிய நிறுவனங்களில் ஒன்றாகும். 2014 நிதியாண்டிற்கான வருவாயின் அடிப்படையில் இது உலகின் மிகப்பெரிய பாதுகாப்பு ஒப்பந்ததாரர் ஆகும். 2013 இல், நிறுவனத்தின் வருவாயில் 78% இராணுவ தளவாடங்கள் விற்பனையில் இருந்து வந்தது. அமெரிக்க அரசாங்க ஒப்பந்ததாரர்களின் பட்டியலில் முக்கியமான நிறுவனமான லாகிக்கீட் அமெரிக்காவின் பாதுகாப்புத் துறையின் நிதி ஒதுக்கீட்டில் ஏறத்தாழ 10% நிதியைப் பெற்றது.

இந்த நிறுவனத்தின் ஆண்டு வருமானத்தில் பாதி அமெரிக்காவின் பாதுகாப்புத் துறைக்கு தளவாடங்கள் விற்பதில் மூலம் பெறப்படுகின்றது. இந்த நிறுவனம் மற்ற அமெரிக்க அரசு நிறுவனங்கள் மற்றும் துறைகளான அமெரிக்காவின் எரிசக்தி துறை மற்றும் தேசிய வனறிவியல் மற்றும் விண்வெளி நிர்வாகம் (நாசா) ஆகியவற்றுடனும் ஒப்பந்தங்களைக் செய்துள்ளது.

லாக்கீட் மார்ட்டின் வானறிவியல், ஏவுகணைகள், சுழல் அமைப்புகள் மற்றும் வின்வெளி ஆகிய நான்கு வணிகப் பிரிவுகளாக செயல்படுகிறது.  இந்த நிறுவனம் சி-130 ஜே சூப்பர் ஹெர்குலிஸ் மற்றும் எப்-35 போன்ற இராணுவப் போக்குவரத்து மற்றும் சண்டை வானூர்திகளைத் தயாரிக்கின்றது. இது பிற நாடுகளுக்கும் ஏற்றுமதி செய்யப்படுகின்றது.இந்த நிறுவனம் சுகாதார அமைப்புகள், அணுசக்தி மற்றும் எரிசக்தி துறைகளிலும் முதலீடு செய்கிறது.

## மேற்கோள்கள்

பகுப்பு:1995 நிறுவனங்கள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
அலைவரைவி

**அலைவரைவி** *( kymograph )* என்பது ஒரு வரைபடத்தின் மூலம் நேரத்தின் அடிப்படையில் இடவெளி நிலைபாட்டை வரைகின்ற சாதனம் ஆகும். சுருக்கமாகச் சொல்வதென்றால் இக்கருவியை ஒர் அலையெழுதி என்றும் கூறலாம். இவ்வரைபடத்தில் இடவெளி அச்சானது நேரத்தைக் காட்டுகிறது. பொதுவாக இச்சாதனத்தின் அமைப்பு, காகிதத்தால் மூடப்பட்ட  சுழல்உருளியின் மீது ஓர் எழுத்தாணி முன்னும் பின்னுமாக நகர்வது போல் அமைக்கப்பட்டுள்ளது. இவ்வெழுத்தாணி ஒரு நிகழ்வில் உணரப்பட்ட இயக்க அல்லது அழுத்த மாற்றங்களை நகர்ந்து பதிவுசெய்கிறது.

1840 ஆம் ஆண்டு கார்ல் லுட்விக் என்ற செருமானிய உடற்செயலியல் வல்லுநர் இச்சாதனத்தைக் கண்டறிந்தார். முதன்முதலில் இச்சாதனம் இரத்த அழுத்தத்தை ஊடுருவி கண்காணிக்க பயன்படுத்தப்பட்டது. பின்னர் மருத்துவத் துறையில் பல்வேறு வகையான பயன்பாடுகளுக்கு உபயோகிக்கப்படுகிறது. உடலியக்கத்தில் நிகழும் தசைச்சுருக்க மாற்றங்கள் அல்லது பேச்சொலி உட்பட நிகழும் பிற செயல்முறைகளை அளவிடுவது இச்சாதனத்தின் முதன்மையான பயனாகும். இவை தவிர வளிமண்டல அழுத்தத்தை அளவிடல், இசைக் கவைகளின் அதிர்வுகளை அளவிடல் மற்றும் நீராவி இயந்திரத்தின் செயல்பாட்டை அளவிடல் போன்ற செயல்பாடுகளுக்கும் அலைவரைவி பயன்படுத்தப்படுகிறது. 

## மேற்கோள்கள்


பகுப்பு:மருத்துவக் கருவிகள்
பகுப்பு:காணொளிக் கோப்பு உள்ள கட்டுரைகள்
பகுப்பு:மருத்துவப் படிமவியல்
காசி விசுவநாதன்

**காசி விசுவநாதன்** (1806 - 1871) ஒரு மொழிபெயர்ப்பாளர், இதழியலாளர், தற்கால தமிழ் நாட முன்னோடி.  தமிழில் முதல் சமூக நாடகமாகக் கருதப்படும் டம்பாச்சாரி நாடகத்தை எழுதியவர் இவர் ஆவார்.  காசி விசுவநாதன் *பிரம்ம தீபிகை* இதழில் எழுதிய கட்டுரைகளைக் கண்டித்து *விசுவநாத முதலியாரும் அவரது பிரம்ம தீபிகையும்* என்ற ஒரு நூலை கே. இராமனூசலு எழுதினார்.

## படைப்புகள்
* டம்பாச்சாரி நாடகம்
* தாசில்தார் நாடகம்
* பிரம்ம சமாச நாடகம்
* புனர் விவாக தீபிகை
* யாப்பிலக்கண வினா விடை
* அப்பர்சாமி பதிகம்
* தாலுகா சட்டம்
* பாகசாத்திரம்
* பிரம்ம தீபிகை (இதழ் ஆசிரியர்)

## மேற்கோள்கள்


பகுப்பு:தமிழ் இதழியலாளர்கள்
பகுப்பு:இந்தியத் தமிழ் நாடகாசிரியர்கள்
பகுப்பு:பிறமொழி-தமிழ் மொழிபெயர்ப்பாளர்கள்
தமிழ்நாடு உலக முதலீட்டாளர்கள் சந்திப்பு 2015

**தமிழ்நாடு உலக முதலீட்டாளர்கள் சந்திப்பு 2015** (Tamil Nadu Global Investors Meet 2015) என்பது 2015ஆம் ஆண்டு செப்டம்பர் மாதத்தின் 9, 10 தேதிகளில் சென்னையில் நடந்த மாநாடாகும். தமிழகத்தில் உரூபாய் ஒரு இலட்சம் கோடிக்கும் அதிகமான முதலீடுகளை ஈர்க்கும் இலக்குடன் தமிழ்நாடு அரசு இந்த மாநாட்டை நடத்தியது.

தென் கொரியா, சப்பான், அவுசுதிரேலியா, கனடா, பிரான்சு, இத்தாலி, உருசியா, ஐக்கிய இராச்சியம், சிங்கப்பூர் ஆகிய நாடுகள் *கூட்டாளி நாடுகளாக* இந்த மாநாட்டில் கலந்துகொண்டன.

## உசாத்துணை
• Tamil Nadu Global Investors Meet

## வெளியிணைப்புகள்
* அலுவல்முறை இணையதளம் 

பகுப்பு:2015 இல் இந்தியா
வீனஸ் (தொன்மவியல்)

thumb|upright|right|அன்பு, அழகு, கருவுறுதல், செழிப்பு மற்றும் ஆசைக்கான கடவுளான வீனஸ்.
**வீனஸ்** (Venus) என்பவர் உரோமத் தொன்மவியலில் காணப்படும் ஒரு பெண் தெய்வம் ஆவார். கிரேக்கத் தொன்மவியலில் இவருக்கு ஒப்பானவர் அப்ரோடிட் ஆவார். இவர் உரோமத்தொன்மவியலில் அன்பு, அழகு, கருவுறுதல், செழிப்பு மற்றும் ஆசைக்கான கடவுள் ஆவார். இவர் உரோமைத் தொன்மவியலில் நெருப்புக் கடவுளாகக் குறிக்கப்படும் வல்கனுடைய மனைவி ஆவார்.

## இவற்றையும் பார்க்க
* அப்ரோடிட்
* வல்கன்

## வெளி இணைப்புகள்
*

*Britannica Online Encyclopedia
*The Roman goddess Venus - highlights at The British Museum 
*Warburg Institute Iconographic Database (ca 2,300 images of Venus) 
*'Venus Chiding Cupid for Learning to Cast Accounts' by Sir Joshua Reynolds at the Lady Lever Art Gallery

பகுப்பு:உரோமத் தொன்மவியல்
பகுப்பு:உரோமைக் கடவுள்கள்
பென்சைல் பொட்டாசியம்

**பென்சைல் பொட்டாசியம்** *(Benzyl potassium )* என்பது C6H5CH2K. என்ற மூலக்கூற்று வாய்ப்பாடு கொண்ட கரிம பொட்டாசியம் சேர்மமாகும். ஆரஞ்சு நிறத்தில் திண்மமாக காணப்படும் இச்சேர்மம் ஐதரோ கார்பன் கரைப்பான்களுடன் மட்டும் ஒரு வலிமையான காரமாகச் செயல்படுகிறது. P – தொலைல் சோடியம் வழியாக இருபடி நிலைகளில் உலோக ஈனிமாற்ற வினையின் மூலம் பென்சைல் பொட்டாசியம் தயாரிப்பதே அசலான தயாரிப்பு முறையாகும்:

:(CH3C6H4)2Hg  +  2 K   →   2 CH3C6H4K   +  Hg 
:CH3C6H4K    →   KCH2C6H5

தற்கால நவீனமுறைகளில், பியூட்டைல் இலித்தியம், பொட்டாசியம் முப்-பியூட்டாக்சைடு மற்றும் தொலுயீன் சேர்ந்த தொகுப்பு வினை பயன்படுத்தப்படுகிறது . பொட்டாசியம் உப்புகளைத் தயாரிக்க உதவும் வலிமையான காரமாக ஒட்டாசியம் ஐதரைடையும் பயன்படுத்தமுடியும். பென்சைல் பொட்டாசியம் மூலக்கூறு நிலையில் காணப்படுவதால் வினையில் வேகமாகச் செயல்படும் வாய்ப்பைப் பெறுகிறது.

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:பென்சைல் சேர்மங்கள்
இருசக்கர வண்டி இயக்கவியல்

thumb|கட்டுப்பாடற்று வலது புறம் திரும்பும் இருசக்கர வண்டி, மற்றும் அதில் சவாரி செய்பவர் - இவற்றை விளக்கும் கணினி உருவாக்கிய எளிய மாதிரி.
[thumb|[மிதிவண்டி|ஓர் வளைவில் சாயும் மிதிவண்டிகள்.]]
**இருசக்கர வண்டி இயக்கவியல்** என்பது மிதிவண்டி மற்றும் விசையுந்து ஆகியவற்றை உள்ளடக்கிய இரு சக்கர வண்டிகளின் மீதும், அதன் பாகங்களின் மீதும் இயங்கும் விசைகளினால் ஏற்படும் இயக்கம் சார்ந்த அறிவியலாகும். இயக்கவியல் என்பது இயற்பியலின் கிளையான மரபார்ந்த விசையியலின் உட்கிளையாகும். அறிவியலின் இக்கிளை சமநிலை, திருப்புதல், நிறுத்தல், முடுக்குதல், தொங்கல், செயலாற்றுதல், மற்றும் அதிர்வுகள் உள்ளிட்ட பல இருசக்கர இயக்கங்களைப் பற்றியது. 19-ஆம் நூற்றாண்டின் பிற்பகுதியில் தொடங்கி இன்று வரையில் இவ்வியக்கங்கள் குறித்த ஆய்வுகள் தொடர்ந்து வருகின்றது.

## சான்றுகள்

பகுப்பு:கட்டுப்பாட்டியல்
பெரிய தேவாங்கு

**பெரிய தேவாங்கு** என்பது இரவில் இரை தேடும் ஒரு சிறு பாலூட்டி ஆகும். சற்றும் தொடர்பில்லாத விலங்கு போல் தோற்றம் அளித்தாலும், இது மனிதர்களும், குரங்குகளும் உள்ள முதனி என்னும் வரிசையைச் சேர்ந்த விலங்காகும் இதில் பல குழு இனங்கள் உள்ளன. இவை தென்கிழக்கு ஆசியாவில் வங்கதேசம்,  வடகிழக்கு இந்தியா, மேற்கில் சுலு தீவுத்தொகுப்பு உள்ள கிழக்கு பிலிப்பைன்ஸ், சீனாவின் யுனான் மாகாணம்,  ஜாவா தீவின் தெற்கு ஆகிய இடங்களில் காணப்படுகிறது.

இவை உருண்டையான தலை, குறுகிய முகவாய், பெரிய கண்கள், மற்றும் உருண்டு திரண்டு காட்சியளிக்கும் உடலும்,கண்களைச் சுற்றி கருப்பழுப்பு வண்ண வளையமும், மொட்டைவால் கொண்டும் இருக்கும். இவை இனங்கள் சார்ந்த தனித்துவமான நிறத்தை வடிவத்தை பெற்றுள்ளன. இவற்றின் கைகள், கால்கள் நீளம் கிட்டத்தட்ட சம அளவில் உள்ளன. இவற்றின் உடல் நீளமாக இருப்பதால், இவை விரும்பியவாறு திரும்பி அருகிலுள்ள கிளைகளை பிடிக்க வசதியாக உள்ளது. இதன் கைகள் கால்கள் ஆகியன பிடிப்புத்திரண் உள்ளதாக இருக்கின்றன. இதனால் நீண்ட நேரத்திற்கு மரக் கிளைகளை பிடித்து தழுவிக் கொண்டிருக்க இயலுகிறது. பழங்கள் பூச்சிகள், சிறுசெடி கொடிகளை உணவாக உட்கொள்கிறது.

## மேற்கோள்கள்

பகுப்பு:முன்குரங்குகள்
பகுப்பு:முதனிகள்
தழல் (இதழ்)

**தழல்**, புதுச்சேரியிலிருந்து வெளியாகும் திங்கள் இதழ் ஆகும். தமிழர்களின் உள்ளப்பிழம்பு என்னும் முழக்கத்துடன் இவ்விதழ் 2009 இலிருந்து வெளிவருகின்றது.

## ஆசிரியர் குழு
தழல் இதழின் ஆசிரியர் பாவலரேறு பெருஞ்சித்திரனாரின் மகள் தா. பெ. அ. தேன்மொழி ஆவார். இந்த இதழின் பதிப்பாசிரியராகத் தெள்ளியன் செயற்படுகின்றார். இவ்விதழின் நெறியாளர்களாக ஞானி, வழக்கறிஞர் கலைமணி, சோ. க அறிவுடைநம்பி, பாவலர் திருவை அரசு ஆகியோர் செயற்படுகின்றனர். ஆசிரியர் குழுவில் கொழுமம் ஆதி, புதுவை இளங்கோ ஆகியோர் உள்ளனர்.

## மேற்கோள்கள்

## வெளி இணைப்புகள்
* தமிழ் நூல் வலையத்தில் தழல் இதழ்க் குறிப்புகள்
பகுப்பு:தமிழ்நாட்டுத் தமிழ் இதழ்கள்
பகுப்பு:இதழ்கள் பற்றிய குறுங்கட்டுரைகள்
பகுப்பு:தமிழ் இதழ்கள்
சிவகங்கை மாவட்டத்திலுள்ள கல்வி நிலையங்கள்

**சிவகங்கை மாவட்டத்திலுள்ள கல்வி நிலையங்கள்** என்பது தமிழகத்தின் சிவகங்கை மாவட்டத்தில் செயல்பட்டுவரும் கல்லூரிகள், பள்ளிகள் உள்ளிட்ட கல்வி நிறுவனங்களின் பட்டியலாகும்.

## பல்கலைக்கழகங்கள்
* அழகப்பா பல்கலைக்கழகம், காரைக்குடி

## கல்லூரிகள்
### கலை அறிவியல் கல்லூரிகள்
* அரசினர் மகளிர் கலைக் கல்லூரி, சிவகங்கை
* அழகப்பா அரசினர் கலைக் கல்லூரி, காரைக்குடி
* ஆறுமுகம் பிள்ளை சீதை அம்மாள் கல்லூரி, சிவகங்கை
* ஆனந்தா கல்லூரி, தேவகோட்டை
* இதயா மகளிர் கல்லூரி, சிவகங்கை
* இராமசாமி தமிழ்க் கல்லூரி, காரைக்குடி
* கணபதி சீதை அம்மாள் கல்லூரி, மானாமதுரை 
* ஶ்ரீ சாரதா நிக்கேதன் மகளிர் கலை அறிவியல் கல்லூரி சிவகங்கை 
* சிறீ சேவுகன் அண்ணாமலை கல்லூரி, தேவகோட்டை 
* சீதாலட்சுமி ஆச்சி மகளிர் கல்லூரி, சிவகங்கை 
* டாக்டர். ஆர். ஆர். கலை அறிவியல் கல்லூரி, காளையார் கோயில் 
* டாக்டர். ராமநாதன் உமையைாள் மகளிர் கல்லூரி, காரைக்குடி
* டாக்டர். ஜாகீர் உசேன் கல்லூரி, சிவகங்கை
* மதுரை சிவகாசி நாடார்கள் மகளிர் கல்லூரி, சிவகங்கை
* மாதா கலை அறிவியல் கல்லூரி, மானாமதுரை 
* மன்னர் துரைசிங்கம் அரசினர் கலைக் கல்லூரி, சிவகங்கை 
* வி. எசு. சிவலிங்கம் அரசினர்  கலைக் கல்லூரி, சிவகங்கை

### பொறியியல் கல்லூரிகள்
* அழகப்ப செட்டியார் பொறியியல் மற்றும் தொழில்நுட்பக் கல்லூரி, காரைக்குடி
* மத்திய மின் வேதியியல் ஆய்வு மையம், காரைக்குடி
* கே எல் என் பொறியியல் கல்லூரி
* கே. எல். என். தகவல் தொழில்நுட்ப கல்லூரி
* பொறியியல் மற்றும் தொழில்நுட்ப மதுரை நிறுவனம், மானாமதுரை
* பாண்டியன் சரஸ்வதி யாதவ் பொறியியல் கல்லூரி, சிவகங்கை
* பண்ணை பொறியியல் மற்றும் தொழில்நுட்பக் கல்லூரி, சிவகங்கை
* சிறீ ராஜராஜன் பொறியியல் மற்றும் தொழில்நுட்பக் கல்லூரி, காரைக்குடி
* செயின்ட் மைக்கேல் பொறியியல் மற்றும் தொழில்நுட்ப கல்லூரி, காளையார் கோயில்
* காரைக்குடி தொழில்நுட்ப நிறுவனம், காரைக்குடி
* காரைக்குடி மேலாண்மை நிறுவனம், காரைக்குடி

### மருத்துவக் கல்லூரிகள்
* சிவகங்கை மருத்துவக் கல்லூரி மற்றும் மருத்துவமனை

### பல்தொழில் நுட்பப் பயிலகம்

## பள்ளிகள்
### அரசு பள்ளிகள்
* அரசினர் மேல்நிலைப்பள்ளி, அனுமந்தக்குடி
* அரசினர் மேல்நிலைப்பள்ளி, கண்ணங்குடி
* அரசு உயர்நிலைப் பள்ளி, புளியால்
*
* நகராட்சி உயர்நிலைப்பள்ளி, தேவகோட்டை
* அரசு உயர்நிலைப் பள்ளி, முப்பையூர்
*

### அரசு உதவிபெறும் பள்ளிகள்
* தே பிரித்தோ மேனிலைப்பள்ளி, தேவகோட்டை
* தூய மரியன்னை பெண்கள் மேனிலைப்பள்ளி, தேவகோட்டை
* தூய ஜான் பெண்கள் மேனிலைப்பள்ளி, தேவகோட்டை
* பெத்தாள் ஆச்சி பெண்கள் மேனிலைப்பள்ளி, தேவகோட்டை
* புனித ஜோசப் நடுநிலைப்பள்ளி, இராம்நகர்
* நகரத்தார் சிறீ மீனாட்சி வித்யாலய பரிபாலன சங்க மேனிலைப் பள்ளி (என். எஸ். எம். வி. பி. எஸ். மேனிலைப் பள்ளி), தேவகோட்டை

### தனியார் பள்ளிகள்
* வைரம் குரூப் மேனிலைப் பள்ளி, தேவகோட்டை
* இன்பண்ட் ஜீசஸ் மெட்ரிக் மேனிலைப் பள்ளி,தேவகோட்டை
* புனித ஜோசப் மெட்ரிக் மேனிலைப்பள்ளி

## மேற்கோள்கள்
மீனாட்சியம்மாள் நடேசய்யர்

**மீனாட்சியம்மாள் நடேசய்யர்** மலையகத் தமிழ் கவிஞர், எழுத்தாளர், சமூகச் செயற்பாட்டாளர்.  இவரின் பல கவிதைகள் மலையகத் தமிழர்களின் அரசியல், பொருளாதார, வாழ்வியல் சிக்கல்களை எடுத்துரைத்து, அவர்களை தமது உரிமைகளுக்காகப் போராடும்படி தூண்டி அமைந்துள்ளன.  இவர் மலையகத்தின், ஈழத்தின் முதல் பெண் கவிஞர் என்றும் அடையாளப்படுத்தப்பட்டுள்ளார். இவர் மலையக அரசியல்வாதியும், தமிழறிஞரும், பதிப்பாளருமான கோ. நடேசய்யரின் மனைவி ஆவார்.

இலங்கையில் பெண்களின் உரிமைகளுக்காக, குறிப்பாக வாக்குரிமைக்காக இவர் சிறப்பாக செயற்பட்டார்.

## படைப்புகள்
* இந்தியத் தொழிலாளர் துயரச்சிந்து – இரண்டு பாகங்கள் - 1931 - சகோதரி அச்சகம், அட்டன்
* இந்தியர்களது இலங்கை வாழ்க்கையின் நிலைமை - 1940 - கணேஸ் பிரஸ், அட்டன்

## எடுத்துக்காட்டுக் கவிதைகள்
:: 'பாய்க்கப்பல் ஏறியே வந்தோம்- அந்நாள்
:: பலபேர்கள் உயிரினை யிடைவழி தந்தோம்
:: தாய்நாடென் றெண்ணி யிருந்தோம்- இவர்கள்
:: தகாத செய்கைக் கண்டு மனமிக நொந்தோம்’

## மேற்கோள்கள்


## வெளி இணைப்புகள்
* இந்தியர்களது இலங்கை வாழ்க்கையின் நிலைமை (454 KB) (PDF வடிவம்)
* காலந்தோறும் அவரது பெயர் நிலைத்து நிற்கும்!-(திருமதி மீனாஷியம்மாள் நடேசய்யர் பற்றி சில குறிப்புகள்-: லெனின் மதிவானம்

பகுப்பு:இலங்கைத் தமிழ்ப் பெண் எழுத்தாளர்கள்
பகுப்பு:தமிழ்ப் பெண் கவிஞர்கள்
பகுப்பு:தமிழ்ப் பெண் சமூகப் போராளிகள்
பகுப்பு:தமிழ் இதழியலாளர்கள்
பகுப்பு:மலையகத் தமிழ்ப் பெண் எழுத்தாளர்கள்
கிருட்டிணகிரி மாவட்டத்திலுள்ள கல்வி நிலையங்கள்

## கலை அறிவியல் கல்லூரிகள்
* அறிஞர் அண்ணா அரசினர் கலைக் கல்லூரி, கிருட்டிணகிரி
* கொன்சக மகளிர் கலை மற்றும் அறிவியல் கல்லூரி - எலத்தகிரி, கிருட்டிணகிரி.
* அரசினர் மகளிர் கலைக் கல்லூரி, பர்கூர்
* அரசினர் ஆடவர் கலைக் கல்லூரி, கிருட்டிணகிரி
* அரசினர் மகளிர் கலைக் கல்லூரி, கிருட்டிணகிரி
* எம்.ஜி.ஆர் கலை மற்றும் அறிவியல் கல்லூரி, ஒசூர்
* ஒசூர் அரசு கலை அறிவியல் கல்லூரி
* கிருஷ்ணா கலை மற்றும் அறிவியல் கல்லூரி - கிருஷ்ணகிரி.
* கோழி வளர்ப்பு மற்றும் மேலாண்மை கல்லூரி, ஒசூர்
* செயின்ட் ஜோசப் கலை மற்றும் அறிவியல் மகளிர் கல்லூரி- ஒசூர்.
* சிவகாமியம்மாள் கலை மற்றும் அறிவியல் கல்லூரி - கிருட்டிணகிரி

## பொறியியல் கல்லூரிகள்
* அதியமான் பொறியியற் கல்லூரி, ஒசூர்
* அரசு பலதொழில்நுட்பக் கல்லூரி, கிருட்டிணகிரி
* அர்ச்சனா இன்ஸ்டியூட் ஆப் டெக்னாலஜி, திம்மாபுரம், கிருட்டிணகிரி
* பர்கூர் அரசு பொறியியல் கல்லூரி
* பிஎஸ்வி பொறியியல் கல்லூரி, கிருஷ்ணகிரி
* பொறி. பெருமாள் மணிமேகலை பொறியியல் கல்லூரி, ஒசூர்

பகுப்பு:கிருஷ்ணகிரி மாவட்டத்தில் கல்வி
கால்கா தொடருந்து நிலையம்

**கால்கா தொடருந்து நிலையம்** (KLK), அரியானா மாநிலத்தின் பஞ்சகுல மாவட்டத்திலுள்ள கால்காவில் உள்ளது. இந்த நிலையம் இந்திய இரயில்வேயின் வடக்கு ரயில்வே மண்டலத்துக்கு உட்பட்டது. இது தில்லி - கால்கா வழித்தடத்தில் உள்ளது.

## தொடர்வண்டிகள்
thumb|right|200px|கால்கா டீசல் பணிமனை
* கால்கா − புது தில்லி சதாப்தி விரைவுவண்டி
* கால்கா − தில்லி சராய் ரோகில்லா ஹிமாலயன் குயின்
* கால்கா − ஹாவ்டா கால்கா மெயில்

## காண்க
*கால்கா-சிம்லா தொடர்வண்டிப்பாதை

## இணைப்புகள்
* நிலையத்தைப் பற்றிய விவரங்கள் - இந்தியரயிலின்போ.காம் தளம்

பகுப்பு:இந்தியத் தொடருந்து நிலையங்கள்
பகுப்பு:அரியானாவில் போக்குவரத்து
வேலைகொள்வோர்

**வேலைகொள்வோர்** என்போர், ஊழியர்களைப் பணிக்கு அமர்த்தும் தனியாட்கள் அல்லது நிறுவனங்களைக் குறிக்கும். வேலைகொள்வோர் ஊழியர்கள் செய்யும் வேலைக்கு ஈடாகக் கூலியை அல்லது சம்பளத்தை வழங்குவர். வெளிப்படையான அல்லது உட்கிடையான ஒப்பந்தமொன்றின் அடிப்படையில் வேலைக்காரர்களை அல்லது ஊழியர்களைக் கட்டுப்படுத்துவதுடன் அவர்களுக்குக் கூலியை அல்லது சம்பளத்தை வழங்கும் ஒரு சட்டபூர்வ அமைப்பே வேலைகொள்வோர் என வரைவிலக்கணம் கூறப்படுகிறது.

குழந்தைகளைக் கவனித்துக்கொள்ளும் ஒருவரைப் பணிக்கமர்த்தும் தனியாட்கள் முதல், அரசாங்கம், பல ஆயிரக்கணக்கான ஊழியர்களை வேலைக்கமர்த்தும் தனியார் நிறுவனங்கள் வரை வேலைகொள்வோர் என்பதுள் அடங்குவன.

## மேற்கோள்கள்

பகுப்பு:பொருளியல்
மக்னீசியம் அயோடைடு

**மக்னீசியம் அயோடைடு** (Magnesium iodide) என்பது MgI2 என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். இச்சேர்மத்தின் பல்வேறு நீரேற்றுகள் MgI2(H2O)x என்ற பொதுவாய்ப்பாட்டால் குறிக்கப்படுகின்றன. இவ்வகை அயனி ஆலைடு உப்புகள் யாவும் நீரில் நன்றாகக் கரையக்கூடியனவாக உள்ளன.

## பயன்கள்
சில வனிக உபயோகங்களுக்கு மக்னீசியம் அயோடைடு பயன்பட்டாலும் பிரதானமாக இதை கரிமத் தொகுப்பு வினைகளில் பயன்படுத்த இயலும்.

## தயாரிப்பு
மக்னீசியம் ஆக்சைடு, மக்னீசியம் ஐதராக்சைடு மற்றும் மக்னீசியம் கார்பனேட்டு ஆகியவற்றை ஐதரோ அயோடிக் அமிலத்துடன் வினைபுரியச் செய்து மக்னீசியம் அயோடைடைத் தயாரிக்கலாம்.
:MgO + 2 HI  →  MgI2 + H<sub>2</sub>O
:Mg(OH)<sub>2</sub> + 2 HI  →  MgI2 + 2 H2O
:MgCO<sub>3</sub> + 2 HI  →  MgI2 + CO<sub>2</sub> + H2O

## வினைகள்
ஐதரசன் சூழலில் உயர் வெப்ப நிலையில் மக்னீசியம் அயோடைடு நிலைப்புத் தன்மையுடன்  உள்ளது, ஆனால் சாதாரண வெப்பநிலையில் காற்றில் சிதைவடைந்து தனிமநிலை அயோடினை வெளியேற்றி பழுப்பு நிறமாக மாறுகிறது. காற்றில் சூடாக்கும் போது மக்னீசியம் அயோடைடு முழுவதுமாகச் சிதைவடைந்து மக்னீசியம் ஆக்சைடாக
மாறுகிறது.

தூளாக்கப்பட்ட தனிமநிலை அயோடினுடன் மக்னீசியம் உலோகத்தைச் சேர்த்து வினைப்படுத்துவதாலும் மக்னீசியம் அயோடைடை தயாரிக்க முடியும். நீரற்ற மக்னீசியம் அயோடைடைத் தயாரிக்க வேண்டுமெனில் வினையானது உலர் சூழ்நிலையில் நடைபெற வேண்டும். மற்றும் உலர் இருயெத்தில் ஈதர் கரைப்பானாகப் பயன்படுத்தப்பட்டிருக்க வேண்டும்.

பெய்லிசு இல்மான் வினையில் வைனைல் சேர்மங்களைத் தயாரிக்க மக்னீசியம் அயோடைடு பயன்படுகிறது.

## மேற்கோள்கள்

பகுப்பு:அயோடைடுகள்
பகுப்பு:மக்னீசியம் சேர்மங்கள்
பகுப்பு:கார மண் உலோக ஆலைடுகள்
பகுப்பு:நீர் ஈர்க்கும் பொருட்கள்
அணில் குரங்கு

[thumb|[மிஸ் பாகேர், விண்வெளியாளர்|மிஸ் பாகேர், 'விண்வெளி வீரரான' அணில் குரங்கு, நாசாவின் விண்வெளி திட்டத்தின் ஒரு பகுதியாக விண்வெளிக்கு சென்று பாதுகாப்பாக பூமிக்கு திரும்பியது.]]
**அணில் குரங்குகள்**(squirrel monkeys) அல்லது **சிறு குரங்குகள்**  ***சாய்மிரி (Saimiri)*** பேரினத்தின் ஒரு பகுதியாகும். இது  அமேசான் காடுகளில் பரவலாக காணப்படுகிறது. துபிய மொழியிலிருந்து சாய்மிரி என்ற வார்த்தைப் பெறப்பட்டது, *சாய்* என்றால் குரங்கு என்றும் *மிரி* என்றால் சிறிய என்றும் பொருள்படும்.

## சான்றுகள்

பகுப்பு:குரங்குகள்
எம். ஏ. எம். மகரூப்

**முகம்மது அப்துல்லா முகம்மது மகரூப்** (; பிறப்பு: 25 ஏப்பிரல் 1957; **சின்ன மகரூப்** எனவும் அழைக்கப்படுகிறார்.) இலங்கையின் அரசியல்வாதியும், நாடாளுமன்ற உறுப்பினரும் ஆவார்.

## ஆரம்பகால வாழ்க்கை
மகரூப் 25 ஏப்பிரல் 1957இல் பிறந்தார். இவர் இலங்கை நாடாளுமன்ற உறுப்பினரான இம்ரான் மகரூப்பின் உறவினர் ஆவார்.

## அரசியல் வாழ்க்கை
மகரூப் ஐக்கிய தேசியக் கட்சியின் வேட்பாளராக திருகோணமலை மாவட்டத்தில் 2000 நாடாளுமன்ற தேர்தலில் போட்டியிட்டார். நாடாளுமன்றத்திற்கும் தெரிவானார். இவர் ஐக்கிய தேசிய முன்னணியின் வேட்பாளராக 2001 நாடாளுமன்ற தேர்தலில் மறு தடவை போட்டியிட்டார். மகரூப் சிறீலங்கா முஸ்லிம் காங்கிரசுவின் வேட்பாளராக2004 நாடாளுமன்ற தேர்தலில் போட்டியிட்டார். ஆனால் சிறீலங்கா முஸ்லிம் காங்கிரஸ் வேட்பாளர்கள் மத்தியில் நான்காவதாக வந்த பிறகு மீண்டும் போட்டியிட்டு தோற்றார்.

மகரூப் 2008 மே 10இல் நடைபெற்ற 1வது கிழக்கு மாகாணசபைத் தேர்தலில் ஐக்கிய தேசிய முன்னணியின் வேட்பாளராகப் போட்டியிட்டு வெற்றி பெற்று மாகானசபை உறுப்பினரானார். மகரூப் ஐக்கிய தேசிய முன்னணியின் வேட்பாளராக 2012 கிழக்கு மாகாணசபைத் தேர்தலில் போட்டியிட்டார். ஆனால் ஐக்கிய தேசிய முன்னணி வேட்பாளர்கள் மத்தியில் இரண்டாவதாக வந்த பிறகு மீண்டும் போட்டியிட்டு தோற்றார். இவர் 2012 இலங்கை மாகாண சபைத் தேர்தலில் போட்டியிட்டு தோல்வியடைந்தனர்.

மகரூப் நல்லாட்சிக்கான ஐக்கிய தேசிய முன்னணியின் வேட்பாளராக 2015 நாடாளுமன்றத் தேர்தலில் கண்டி மாவட்டத்தில் போட்டியிட்டு 35,456 விருப்பு வாக்குகள் பெற்று நாடாளுமன்றத்திற்குத் தெரிவானார்.

## அரசியல் வரலாறு

## வாழ்க்கைக் குறிப்பு
மகரூப் 25 ஏப்பிரல் 1957ல் பிறந்தார். இவர் ஹிஜ்ரா வீதி, கிண்ணியாவில் வசிக்கிறார்.

## மேற்கோள்கள்

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:இலங்கை அரசியல்வாதிகள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:கிழக்கு மாகாண சபை உறுப்பினர்கள்
பகுப்பு:திருகோணமலை மாவட்ட நபர்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:சிறீலங்கா முசுலிம் காங்கிரசு அரசியல்வாதிகள்
பகுப்பு:இலங்கை முசுலிம்கள்
பகுப்பு:இலங்கை முசுலிம் அரசியல்வாதிகள்
பகுப்பு:இலங்கைத் தொழிலதிபர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
அகிலா கிசோர்

**அகிலா கிசோர்**, தமிழ், கன்னடத் திரைப்படங்களில் நடித்துவரும் இந்தியத் திரைப்பட நடிகையாவார். 2013ஆம் ஆண்டு கன்னடத் திரைப்படமான *பாதே பாதேவில்* நாயகியாக அறிமுகமானார்.  2014ஆம் ஆண்டு, கதை திரைக்கதை வசனம் இயக்கம் திரைப்படத்தில் நடித்ததற்காகப் பெரிதும் பேசப்பட்டார்.

## நடிப்பு
கணிப்பொறிப் பொறியியலில் இளங்கலைப் பட்டம் பெற்ற பிறகு, அழகுக்கலை நிறுவனங்களில் மாதிரியாகப் பணிபுரியத் துவங்கினார்.

பெமினா மிஸ் இந்தியா பெங்களூர் 2013 விருதை வென்ற பிறகு, பாதே பாதே என்ற கன்னடத் திரைப்படத்தில் நாயகியாக அறிமுகமானார்.
அதன்பிறகு இரா. பார்த்திபன் இயக்கத்தில் வெளியான கதை திரைக்கதை வசனம் இயக்கம் திரைப்படத்தில் நடித்தார். இத்திரைப்படத்தில் இவருடைய நடிப்பிற்குப் பெரிதும் வரவேற்பு கிடைத்தது. அதனுடைய அடுத்த பாகத்திலும் நடிக்க ஒப்பந்தத்தில் கையொப்பமிட்டுள்ளார்.

2015ஆம் ஆண்டு சூன் மாதத்தில் வெளியான சந்தானத்தின், இனிமே இப்படித்தான் திரைப்படத்திலும் இவர் நடித்துள்ளார். இவர் நடித்த *காலபைரவா*, *பாய்ஸ்*, ஆகிய இரண்டு கன்னடத் திரைப்படங்கள் 2015ஆம் ஆண்டு வெளியாக உள்ளன.

## திரைப்படங்கள்

## மேற்கோள்கள்

## வெளி இணைப்பு
* 

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:1989 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
நண்டு உண்ணும் குரங்கு

**நண்டு உண்ணும் குரங்கு** அல்லது ** நீண்ட வால் குரங்கு** (ஆங்கிலம்: **crab-eating macaque** அல்லது **long-tailed macaque**) தென்கிழக்கு ஆசியாவில் காணப்படும் ஒரு வகை குரங்கு ஆகும். இதற்கு நீண்ட நெடிய வரலாறும் உண்டு;இது விவசாயப் பூச்சிகளோடும்,சில கோவில்களில் புனித சின்னமாகவும், மேலும் சமீபத்தில் மருத்துவ ஆராய்ச்சிகளில்  ஆய்வுப்பொருளாகவும் காணப்படுகிறது. நண்டு உண்ணும் குரங்குகளின் பிரிவு பெண் குரங்கின் ஆதிக்கத்துடன் தாய்வழி மரபை பின்பற்றும் வம்சமாக உள்ளது, மற்றும் ஆண் குரங்கு பருவ வயதினை அடைந்துவிட்டால் குழுவை விட்டுச் சென்றுவிடும். மனித இனப்பெருக்கமும், மனிதர்களின் வாழிடமும் குரங்குகளின் வாழியல் இடத்தினை ஆக்கிரமிப்பதால் குரங்குகளின் வாழ்வியல் சூழல் குறைகிறது.

நண்டு உண்ணும் குரங்கு, பெயருக்கேற்றவாறு நண்டுகளை மட்டும் உண்பதில்லை, இவைகள் அனனத்துண்ணி வகையாகும் பல்வேறு விலங்கினங்களையும், தாவரங்களையும் உணவாக உட்கொள்ளும். அதன் உணவுத் தேவையை பொதுவாக பழங்களும், விதைகளுமே 60 – 90%  பூர்த்திசெய்கிறது. தங்கள் உணவுத்தேவைகளை கருவிகளைப் பயன்படுத்தி தாமே பூர்த்திசெய்வதாக மியான்மரிலும் தாய்லாந்திலும் ஆவணப்படுத்தப்பட்டுள்ளது.

## சான்றுகள்

பகுப்பு:குரங்குகள்
மக்னீசியம் குரோமேட்டு

**மக்னீசியம் குரோமேட்டு** *(Magnesium chromate)* என்பது MgCrO4  என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். வெண்மை அல்லது பழுப்பு நிறத்துடன் காணப்படும் இச்சேர்மம் நெடியற்ற திண்மமாக உள்ளது. தண்ணீரில் கரையக்கூடிய இச்சேர்மம் பல்வேறு வகையான முக்கிய தொழிற்சாலைப் பயன்பாடுகளைக் கொண்டுள்ளது. இயற்கையில் மக்னீசியம் குரோமேட்டு சிபினல் படிக அமைப்புடன் தோன்றுகிறது அல்லது பெருமளவில் துகளாகத் தயாரிக்கப்படுகிறது.

## வரலாறு
1940 ஆம் ஆண்டுக்கு முன், மக்னீசியம் குரோமேட்டு மற்றும் அதன் நீரேற்றுகள் பற்றிய கருத்துகள் ஆங்காங்கே சிதறிக் கிடந்தன. ஆனால் இந்த வருடத்திலிருந்து தொடங்கப்பட்ட ஆய்வுகள் அதன் பண்புகள் மற்றும் கரையும் தன்மை ஆகியவற்றில் கவனம் செலுத்தின

## பயன்கள்
நீரற்ற அல்லது நீரேற்று வடிவ மக்னீசியம் குரோமேட்டுகள் வணிகரீதியாக நுண்ணிய மைக்ரான் அளவில் இருந்து மீநுண்ணிய அளவுகள் வரை பலவகைகளில் கிடைக்கிறது. 

ஒரு நீரேற்றாக இது அரிமாணத் தடுப்பி மற்றும் சாயமாகவும் அல்லது அழகுசாதனப் பொருட்களில் பகுதிப்பொருளாகவும் பயன்படுகிறது. 2011 ஆம் ஆண்டில் 11 நீர் மூலக்கூறுகள் கொண்ட இச்சேர்மத்தின் பதினொருநீரேற்று பல்கலைக்கழகக் கல்லூரி இலண்டனில் கண்டறியப்பட்டது. 

## தீங்குகள்
நோய் தீர்க்கும் பயன்கள் ஏதுமில்லாததால் மக்னீசியம் குரோமேட்டு நீரேற்று அறை வெப்பநிலையில் பாதுகாக்கப்பட வேண்டும். இதுவொரு புற்றுநோய் ஊக்கியாக இருக்கலாமென ஊகிக்கப்படுகிறது. கடுமையான தோலழற்சியும் உடலுக்குள் ஈர்க்கப்பட்டால் சிறுநீரகம்  மற்றும் கல்லீரலில் சேதம் ஏற்படுத்தும் சாத்தியங்கள் கொண்டுள்ளது. எனவே இதை ஒரு அபாயகரமான கழிவு எனக் கருத வேண்டும்.  

## மேற்கோள்கள்

## வெளி இணைப்புகள்
* PubChem

பகுப்பு:மக்னீசியம் சேர்மங்கள்
மக்னீசியம் ஆர்த்தோசிலிக்கேட்டு

**மக்னீசியம் ஆர்த்தோசிலிக்கேட்டு** *(Magnesium orthosilicate)* என்பது Mg2SiO4  என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். மக்னீசியத்தின் ஆர்த்தோ சிலிக்கேட்டு உப்பான இது {[இயற்கை]]யில் பார்சிடெரைட்டு என்ற கனிமமாகக் கிடைக்கிறது.

## தயாரிப்பு
மக்னீசியம் மற்றும் சிலிக்கன் ஆக்சைடுகளை 1900 <sup>0</sup> செல்சியசு {[வெப்பநிலை]]யில் உருக்கிப் பிணைத்தல் மூலமாக மக்னீசியம் ஆர்த்தோசிலிக்கேட்டு தயாரிக்கப்படுகிறது. 

## மேற்கோள்கள்

பகுப்பு:மக்னீசியம் சேர்மங்கள்
பகுப்பு:சிலிக்கேட்டுகள்
படுக்கையறை

**படுக்கையறை** என்பது, வீடுகளில் அல்லது பிற வாழிடக் கட்டிடங்களில் அங்கு வாழ்வோர் அல்லது விருந்தினர் தூங்கும் நோக்கத்துக்காக வடிவமைக்கப்பட்ட ஒரு அறையைக் குறிக்கும். வளர்ந்தோரைப் பொறுத்தவரை இது பாலுறவுக்கான ஒரு இடமாகவும் பயன்படுகிறது.

## தளவாடங்கள்
தற்காலத்துப் படுக்கையறைகளில் ஒன்று அல்லது இரண்டு கட்டில்கள் இருக்கும். தனியாள் ஒருவருக்கான படுக்கையறையில் ஒற்றைக் கட்டிலும், இருவருக்கான, பொதுவாகக் கணவன் மனைவி இருவருக்குமான படுக்கையறையில் இரட்டைக் கட்டில் எனப்படும் பெரிய அளவான கட்டில் இருப்பது வழக்கம். குழந்தைகள், சிறுவர்களுக்கான படுக்கையறைகளில் தொட்டில்கள் அல்லது சிறிய அளவிலான கட்டில்கள் இருப்பதுண்டு. பழைய காலத்திலும், தற்காலத்தில்கூட பொருளாதார வசதிகள் குறைவாக உள்ளவர்களின் வீடுகளிலும் படுக்கையறைகளில் கட்டில்கள் இல்லாமல் இருப்பதும் உண்டு. இவ்வாறான இடங்களில் பாய்கள் படுப்பதற்குப் பயன்படுகின்றன. இத்தகைய மக்களின் வீடுகளும் சிறியவையாகவே இருப்பதால், படுப்பதற்காகத் தனியான படுக்கையறைகள் இருப்பதைவிட அறைகள் பெரும்பாலும் பல்பயன்பாட்டுக்கு உரியவையாகவே இருப்பது வழக்கம்.

வீட்டில் வாழ்பவர்களின் பொருளாதார வசதியைப் பொறுத்தும், அவர்களுடைய வாழ்க்கை முறை, தேவைகள் போன்றவற்றுக்கு ஒப்பவும் படுக்கையறைகளில் வேறு பல தளவாடங்களும் இருப்பது உண்டு. இது அறையின் அளவைப் பொறுத்தும் மாறுபடக்கூடும். உடைகள் வைப்பதற்கான அலுமாரிகள், ஒப்பனை மேசை, எழுதுவதற்கான மேசையும் நாற்காலியும், இருந்து இளைப்பாறுவதற்கான அல்லது அலவளாவுவதற்கான வசதியான இருக்கைகள் என்பனவும் படுக்கையறையில் இடம்பெறுவது உண்டு.

## தனிமைத்தேவை
வீடுகளில் காணப்படும் பல்வேறு வகையான அறைகள் வேறுபட்ட தனிமைத்தேவைகளைக் கொண்டவை. வரவேற்பறை போன்ற அறைகள் குறைவான தனிமைத்தேவையைக் கொண்டவை. ஆனால், படுக்கையறைகள் வீடுகளில் உள்ள மிகக் கூடிய தனிமைத்தேவையைக் கொண்ட அறைகளாக உள்ளன.

## மேற்கோள்கள்

பகுப்பு:கட்டிடக் கூறுகள்
பகுப்பு:வீடு
பகுப்பு:தூக்கம்
மக்னீசியம் பெர்குளோரேட்டு

**மக்னீசியம் பெர்குளோரேட்டு** *(Magnesium perchlorate)* என்பது Mg(ClO4)2.என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மக்னீசியம் ஐதராக்சைடுடன் பெர்குளோரிக் அமிலத்தைச் சேர்த்து மக்னீசியம் பெர்குளோரேட்டு தயாரிக்கப்படுகிறது. வலிமையான ஆக்சிசனேற்றியாக செயல்படும் இச்சேர்மம் வாயு பகுப்பாய்வுகளில் மேபடுத்தப்பட்ட உலர்த்தும் முகவராகவும் செயல்படுகிறது.

250 <sup>0</sup> செல்சியசு வெப்பநிலையில் மக்னீசியம் பெர்குளோரேட்டு சிதைவடைகிறது. இதனுடைய உருவாதல் வெப்பம் 568.90 கியூ மோல்−1 ஆகும்.

கரைசலின் வெப்ப உள்ளடக்கம் அதிகமாக இருப்பதால் அனைத்து வினைகளும் பெருமளவு நீரில் மேற்கொள்ளபடுகிறது
அனைதரோன் என்ற வணிகப்பெயரில் மக்னீசியம் பெர்குளோரேட்டு விற்பனை செய்யப்படுகிறது. உர்பானா இல்லினோயிசு பல்கலைக்கழகத்தைச் சார்ந்த ஜி.பிரெடரிக் சிமித் தன்னுடைய வாகனப் பணிமணையில் பகுதிச் தொழிற்சாலைப் பொருளாக அனைதரோனை உற்பத்தி செய்தார். பின்னர் நிரந்தரமாக அமெரிக்காவின் ஓகைய்யோ மாநிலத்தின் தலைநகரமான கொலம்பசுவில் ஜி. பிரெடரிக் சிமித் வேதியியல் நிறுவனத்தில் நிரந்தரமாக தயாரிக்கத் தொடங்கினார். அவர் தன்னுடைய உற்பத்திப் பொருளான மக்னீசியம் பெர்குளோரேட்டை, தற்பொழுது தாமசு அறிவியல் நிறுவனமாக Thomas Scientific உள்ள அன்றைய ஏ.எச். தாமசு நிறுவனத்திற்கு டி ஐதரைட்டு என்ற வணிகப்பெயரில் விற்அனை செய்தார்.
 
உலர் வாயு அல்லது வாயு மாதிரிகளுக்கு உலர் ஊக்கியாக இது பயன்படுத்தப்படுகிறது. ஆனால் பெர் குளோரேட்டுகளின் இயல்பான தீங்கு விளைவுகளின் காரணமாக, ஒரு பொது உலர் ஊக்கியாக இது பரிந்துரைக்கப்படுவதில்லை. வெற்றிடத்தில் 250 <sup>0</sup> செல்சியசு வெப்பநிலைக்குச் சூடுபடுத்தி மக்னீசியம் பெர்குளோரேட்டு உலர்த்தப்படுகிறது.

## மேற்கோள்கள்

பகுப்பு:பெர்குளோரேட்டுகள்
பகுப்பு:மக்னீசியம் சேர்மங்கள்
பகுப்பு:ஆக்சிசனேற்றிகள்
மக்னீசியம் புளோரைடு

**மக்னீசியம் புளோரைடு** *(Magnesium fluoride)* என்பது MgF2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இயற்கையில் செல்லைட் என்ற அரிய கனிமமாக மக்னீசியம் புளோரைடு கிடைக்கிறது. வெண்மை நிறத்தில் படிகவுப்பாக இச்சேர்மம் காணப்படுகிறது. பரவலான அலைநீளமுள்ள எல்லா வகை ஒளிகளுக்கும் ஒளிபுகும் ஊடகமாகச் செயல்படுகிறது. வணிகரீதியாக பல்வேறு ஒளியியல் கருவிகளிலும் விண்வெளித் தொலை நோக்கிகளிலும் மக்னீசியம் புளோரைடு பயன்படுகிறது.

## தயாரிப்பு மற்றும் அமைப்பு
மக்னீசியம் ஆக்சைடுடன் அமோனியம் பைபுளோரைடு போன்ற ஐதரசன் புளோரைடு மூலங்களுடன் சேர்த்து வினைப்படுத்துவதால் மக்னீசியம் புளோரைடு தயாரிக்கப்படுகிறது.

:MgO  +  (NH4)HF2   →   MgF2  +  NH3  +  H2O

மக்னீசியம் புளோரைடு, தொடர்புடைய இரட்டை இடப்பெயர்ச்சி வினைகளில் பங்கேற்கவும் வாய்ப்புள்ளது.

நாற்கோண இரட்டை ஒளிவரி படிகமாக மக்னீசியம் புளோரைடு படிகமாகிறது. எண்முக Mg2 + மையங்கள் மற்றும்  மூன்று புளோரைடு மைய ஆள்கூறுகள் கொண்ட உரூத்தைல் அமைப்புக்குச் சமமாகத் தோற்றமளிக்கிறது.

## பயன்கள்
### ஒளியியல்
பரவலான அலைநீளமுள்ள எல்லா வகை ஒளிகளுக்கும் மக்னீசியம் புளோரைடு ஒளிபுகும் ஊடகமாகச் செயல்படுகிறது. இப்புளோரைடால் செய்யப்பட்ட சன்னல்கள், வில்லைகள் மற்றும் முக்கோணப் பட்டகங்களை புற ஊதா 0.120 மைக்ரோ மீட்டர் (μm) முதல் அகச்சிவப்பு 8.0 மைக்ரோ மீட்டர் வரையிலான வீச்செல்லைவரை பயன்படுத்த முடிகிறது. உயர்தரமான செயற்கை வெற்றிடப் புற ஊதாத்தர மக்னீசியம் புளோரைடு மிகவும் விலை உயர்ந்ததாகும். 2007 ஆம் ஆண்டில் இதனுடைய விலை கிலோவுக்கு 3000 டாலர்கள் ஆகும். ஏனெனில் இது மிகக்குறைவாகவே தயாரிக்கப்படுகிறது. இதற்குப் பதிலாக, வெற்றிடப் புற ஊதாத்தரம் உள்ளதாகக் கருதப்படும் இலித்தியம் புளோரைடும் பயன்படுத்தப்படுகிறது. வெற்றிடப் புற ஊதாத்தரம் சற்றுக் குறைந்த மக்னீசியம் புளோரைடு சிலவேளைகளில் அகச்சிவப்பு ஒளியில் பயன்படுத்தப்படுகிறது. ஆனால் அது கால்சியம் புளோரைடைவிட தரம் குறைந்ததாகக் காணப்படுகிறது. மக்னீசியம் புளோரைடு உறுதியானது மற்றும் நன்றாக மெருகேற்றவும் வேலைப்பாடுகளுக்கும் உகந்தது. ஆனால் இலேசான இருபக்கச் சிதறல் கொண்டது. எனவே சன்னல் அல்லது வில்லைகளின் தளத்துக்குச் செங்குத்தாக பார்வை அச்சு அமையுமாறு வெட்டிக் கொள்ள வேண்டும்.

பொருத்தமான ஒளிவிலகல் எண் 1.37  கொண்ட, மெல்லிய அடுக்கு MgF2  மிகப்பரவலாகப் எதிரொளிப்புத் தடுப்பு பூச்சாகப் பயன்படுத்தப்படுகிறது.  632.8 நானோ மீட்டரில் மக்னீசியம் புளோரைடின் வேடற்று மாறிலியின் மதிப்பு  0.00810 கோணத்துளிகளாகும்.

## மேற்கோள்கள்

## வெளி இணைப்புகள்
*A java applet showing the effect of MgF<sub>2</sub> on a lens 
*Infrared windows  at Lawrence Berkeley National Laboratory
*National Pollutant Inventory - Fluoride and compounds fact sheet 
*Crystran Data Crystran MSDS

பகுப்பு:புளோரைடுகள்
பகுப்பு:மக்னீசியம் சேர்மங்கள்
பகுப்பு:கார மண் உலோக ஆலைடுகள்
பகுப்பு:ஒளியியல் கருவிகள்
ஒருமக்னீசியம் பாசுபேட்டு

**ஒருமக்னீசியம் பாசுபேட்டு** *(Monomagnesium phosphate)* என்பது Mg(H2PO4)2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மக்னீசியத்தின் பாசுபேட்டு வகைகளில் ஒன்றான இது பாசுபாரிக் அமிலத்தினுடைய மக்னீசிய அமில உப்பாகும்.

உணவுக் கூட்டுப் பொருளான இச்சேர்மம் அமிலத்தன்மை சீராக்கியாகச் செயல்படுகிறது.  இதனுடைய உணவுக் கூட்டுப் பொருள் அடையாளமான ஐ எண் 343.

## மேற்கோள்கள்

பகுப்பு:பாசுபேட்டுகள்
பகுப்பு:மக்னீசியம் சேர்மங்கள்
பகுப்பு:அமில உப்புகள்
பகுப்பு:உணவு கூட்டுப்பொருட்கள்
பகுப்பு:உணவுச் சேர்பொருட்கள்
கோலாகாட்

கோலாகாட், இந்திய மாநிலமான அசாமின் கோலாகாட் மாவட்டத்தில் உள்ளது. 

## போக்குவரத்து

## மேலும் காண்க
* காசிரங்கா தேசியப் பூங்கா

## அரசியல்
கோலாகாட் நகரம் கோலாகாட் சட்டமன்றத் தொகுதிக்கும்,, கலியாபர் மக்களவைத் தொகுதிக்கும் உட்பட்டது..

## சான்றுகள்

## இணைப்புகள்
*  கோலாகாட் மாவட்டத்தின் வலைத்தளம்

பகுப்பு:அசாமிலுள்ள மாநகரங்கள்
பகுப்பு:கோலாகாட் மாவட்டம்
பகுப்பு:அசாம் மாநிலத்திலுள்ள ஊர்களும் நகரங்களும்
புறம்

**புறம்** என்பது சங்க இலக்கியத்திலுள்ள இரண்டு வகைகளில் ஒன்று ஆகும். மனித வாழ்க்கை முறை தனிப்பட்ட, பொது என்ற இரு வகைகளைக் கொண்டது. அகம் என்ற இலக்கிய வகை அன்பு, காதல் ஆகியவற்றை கவிதைகளில் கையாள்கிறது. மற்ற இலக்கிய வகையான புறம் என்பது போர், அரசர்கள், புலவர்கள், தனிப்பட்ட ஒழுக்கம் ஆகியவற்றைக் கையாள்கிறது.

தொல்காப்பியம் இவ்விரு வகைகளையும் ஏழேழு திணைகளாகப் வகுக்கின்றது. இதில் ஒன்று தனிப்பட்ட வாழ்வு பற்றியும் மற்றது பொது வாழ்வு பற்றியும் அவற்றுக்கிடையேயான தொடர்புகளையும் கூறுகிறது. புறப்பொருள் வெண்பாமாலை வாழ்க்கை முறையைக் கருதாது புறத்தினையை பனிரெண்டு வகைகளாகப் பிரிக்கிறது.

இவ் இலக்கிய வகை வேறுபட்ட மக்களின் வாழ்க்கை முறைச் சிறப்பு பற்றிக் குறிப்பிடுகிறது. அரசர்கள் புகழினால் அவர்களது போர் வாழ்க்கை முறை, கொடை என்பனவும் அதில் குறிப்பிடப்பட்டுள்ளது. புறம் போன்றல்லாது, அகம் தனிப்பட்டவர்களின் பெயரை வெளிப்படுத்துவதில்லை. ஆனால், புறம் தமிழ் இலக்கிய ஆசிரியர்களால் வரலாற்று ஆவணம் போன்று கையாளப்பட்டுள்ளது. இங்கு அரசர்கள், புலவர்கள், இடங்கள் போன்ற பெயர்கள் இடம்பெற்றுள்ளன.

## இதனையும் பார்க்க
* புறத்திணை 

## உசாத்துணை

## மேலதிக வாசிப்பு
*

## வெளி இணைப்பு
* Eight Anthologies: 'Puram' Poetry

பகுப்பு:தமிழர் வாழ்வியல்
சிங்கப்பூர் பாட்டாளிக் கட்சி

**சிங்கப்பூர் தொழிலாளர் கட்சி** (*Workers' Party of Singapore*, அதிகாரபூர்வமாக **பாட்டாளிக் கட்சி**, *The Workers' Party*, (சுருக்கம்: **WP**; ), என்பது சிங்கப்பூரின் முக்கிய நடு-இடதுசாரி அரசியல் கட்சியாகும். இக்கட்சி தற்போது சிங்கப்பூர் நாடாளுமன்றத்தில் ஆறு தெரிவு செய்யப்பட்ட உறுப்பினர்களையும், மூன்று தொகுதி-வாரியற்ற நியமிக்கப்பட்ட உறுப்பினர்களையும் கொண்டுள்ளது. 2011 ஆம் ஆண்டில் இருந்து பாட்டாளிக் கட்சியே சிங்கப்பூர் நாடாளுமன்றத்தில் தேர்ந்தெடுக்கப்பட்ட உறுப்பினர்களைக் கொண்ட ஒரே ஒரு எதிர்க் கட்சியாகும்.

பாட்டாளிக் கட்சி 1957 நவம்பர் 3 இல் சிங்கப்பூரின் முன்னாள் முதல்வர் டேவிட் மார்சல் என்பவரால் ஆரம்பிக்கப்பட்ட்டது. 1981 இல் இக்கட்சியின் அப்போதைய தலைவர் ஜே. பி. ஜெயரத்தினம் நாடாளுமன்றத்தின் முதலாவது எதிர்க்கட்சி உறூப்பினராக 1965 ஆம் ஆண்டில் தெரிவு செய்யப்பட்டார். அப்போது அவர் ஆன்சன் தொகுதியில் இடம்பெற்ற இடைத்தேர்தலில் போட்டியிட்டு ஆளும் மக்கள் செயல் கட்சியின் உறுப்பினரைத் தோற்கடித்து நாடாளுமன்றம் சென்றார். 1984 பொதுத்தேர்தலில் மீண்டும் தெரிவு செய்ப்பட்டார். 1986 இல் இவர் ஊழல் குற்றச்சாட்டின் பேரில் உறுப்பினர் பதவியை இழந்தார். ஜெயரத்தினம் பின்னர் 1997 முதல் 2001 வரை நாடாளுமன்றத்தின் தொகுதிவாரியற்ற நியமன உறுப்பினராகத் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
*Official Website of The Workers' Party
*Official Website of The Workers' Party Youth Wing

பகுப்பு:சிங்கப்பூர் அரசியல் கட்சிகள்
மக்னீசியம் பென்சோயேட்டு

**மக்னீசியம் பென்சோயேட்டு** *(Magnesium benzoate)* என்பது C14H10MgO4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மக்னீசியம் மற்றும் பென்சோயிக் அமிலம் சேர்ந்து இச்சேர்மம் உருவாகிறது. முற்காலத்தில் கீல்வாதம் மற்றும் மூட்டழற்சி நோய்களுக்கான சிகிச்சைக்கு மக்னீசியம் பென்சோயேட்டு பயன்படுத்தப்பட்டது.

## மேற்கோள்கள்

பகுப்பு:பென்சோயேட்டுகள்
பகுப்பு:மக்னீசியம் சேர்மங்கள்
வங்காள நரி

**வங்காள நரி** (Bengal fox)(*வல்பெசு பெங்காலென்சிசு*) அல்லது **இந்திய நரி** என்பது ஒரு நரி சிற்றினம் ஆகும். இது இந்தியத் துணைக்கண்டத்தின் இமயமலை அடிவாரத்தில் நேபாளத்திலிருந்து தென் இந்தியா வரைக் காணப்படுகின்றது. மேலும் தெற்கு மற்றும் கிழக்கு பாக்கித்தான், தென்கிழக்கு வங்கதேசம் போன்ற இடங்களில் காணப்படுகிறன்றது.
இவை பகலில் தூங்கிவிட்டு இரவில் தனித்தோ, கூடியோ வேட்டையாடக்கூடியன.

## தோற்றம்
இவை சிறிய நரிகள், நீண்ட முக்கோண வடிவ காதுகளும், அடர்ந்த கருப்பு முனை கொண்ட வாலும், கொண்டவை. இவற்றின் வால் அதன் உடல் நீளத்தில் 50 முதல் 60% வரை இருக்கும். இவை சாம்பல் நிறத்தில் ஒல்லியான கால்களுடனும் இருக்கும். இவற்றின் தலை முதல் உடலின் நீளம் 18 அங்குலம் (46 செமீ), இதன் வால் 10 அங்குலம் (25 செமீ) நீளம் இருக்கும். எடை 5 இல் இருந்து 9 பவுண்ட் (2.3 இல் இருந்து 4.1 கிலோ). இவை எலிகள், ஊர்வன, நண்டுகள், கரையான், பழங்கள் ஆகியவற்றை உண்டு வாழும்.

## மேற்கோள்கள்

பகுப்பு:நரிகள்
தலையூர் காளி

தலையூர் காளி என்பவன் 24 கொங்கு நாடுகளுக்கும் தலைநகராக விளங்கிய தலையூரை ஆண்ட அரசன். இவன் ஒட்டு மொத்த வேட்டுவக் கவுண்டர் தலைவனாக அறியப்படுகிறான். தலையூர்க் காளி சிறந்த காளி பக்தனாகவும், சிறந்த வீரனாகவும் போற்றப்படுபவர். தலையூர் இன்றைய சின்னத் தாராபுரத்திற்கு அருகில் அமைந்துள்ளது.

## பெயர்க்காரணம்
காளி தலையநாட்டு பட்டக்காரர் வம்சாவளி எனக் குறிப்பிடுவர். இன்றும் தலையநாட்டு பட்டக்காரர் மரபு பின்பற்றப்பட்டுவருகிறது.

## வரலாறு
தலையூரை தலைநகராகக் கொண்டு ஆண்ட வேட்டுவ கவுண்டர் இன மன்னனின் மகன் ஆவான். தலையூர் காளி மன்னன் வில்லாற்றலில் கடையநெடு வேட்டுவனை நினைவுக்கு கொண்டு வருபவன். கடையநெடு வெட்டுவனின் வழித் தோன்றலே இந்த தலையூர் காளி மன்னன். இவன் தலையூரில் உள்ள பிரம்ம காளித் தேவி அம்மனை குலதெய்வமாக கொண்டவன்.

### இளமை
இவனை மக்கள் தலையூரான் என அழைத்தனர். இவன் இளவயதிலே தனக்கென ஒரு படையை தந்தையிடம் வாதிட்டு பெற்று நிருவகித்து வந்தான். அப்படையானது தலையூரான் படை என்றும் காளி கவுண்டர்  சேனை என்றும் எல்லோராலும் அழைக்கப்பட்டு வந்தது. மாட மாளிகையில் வேட்டுவக் கவுண்டர்  குலத்தில் பிறந்த மாவீரன் என மக்கள் அவனை போற்றினர். ஒரு முறை காட்டிற்கு வேட்டையாட சென்றபொழுது இரண்டு புலிகளால் சுற்றி வளைக்கப்பட்டான். உடன் சென்றோரோ இளவரசன் ஆயுள் முடிந்துவிட்டது என கூறுமாறு பணியாள் ஒருவன் மூலம் தகவல் கொடுக்கப்பட்டது.

இரண்டு புலிகளுக்கு நடுவே பயமறியாது பாயும் வேங்கை போல நேர்கொண்ட பார்வையுடன் புலியை எதிர்த்து நின்றான். உடன் சென்றவர்கள் இதுபோன்று மனவலிமை கொண்ட ஒரு கொங்கனை கண்டதில்லை என எண்ணி வியந்து செய்வதறியாது நின்றனர். ஒரு கையில் தன் முன்னோர்களின் மிக முக்கிய ஆயுதமான தண்டெறியும் (3 முதல் 5 அடி நீளம் கொண்ட குத்து ஈட்டி) மறு கையில்  கூர்மையான வாளும் கொண்டு நின்றான். வலது புறத்திலிருந்த புலி பாய்ந்து காளி முதுகை பிளக்க முயன்றது. முதுகில் புண்படுதலோ தற்கொலை செய்தலோ வீரமற்ற கோழைகளின் செயல் என்பதை நன்கு அறிந்த காளி தனது மார்பை வலப் பக்கம் திருப்பி கையொன்றில் இருந்த தண்டெறியால் புலியின் மார்பிலே குத்தி தனது கையினால் அப்புலியை தாங்கி நின்றான். மறு கையில் கொண்ட வாளால் மற்றொரு புலியை நோக்கி வீசினான். அன்று முதல் அவன் புலிக்குத்தி என்னும் பட்டத்துடன் அழைக்கப்பட்டான்.

## மாசித் திருவிழா
ஒவ்வொரு ஆண்டும் மாசி மாதம் தலையூர் காளி கோவிலில் கொண்டாடப்பட்டு வருகிறது. இது மாசி திருவிழாவாக நடந்து வருகிறது. அன்றுமுதல் ஆண்டு தோறும் மாசித் திருவிழா வெகு விமரிசையாக நடந்து வருகிறது. போரில் வென்ற வெற்றியின் அடையாளமாக இவ்விழா கருதப்படுகிறது.

## மேற்கோள்

பகுப்பு:கொங்கு
பகுப்பு:சிற்றரசர்கள்
பிரமிடு வடிவ மலை (சியரீசு)

**பிரமிடு வடிவ மலை** *(pyramid-shaped mountain)* அல்லது **உயரமான கூம்பு மலை** *("tall, conical mountain)* என்பது) சியரீசு (குறுங்கோள்) மீதுள்ள வெளிப்பக்கமாகப் புடைத்துள்ள வழவழப்பான தரைப்பகுதியைக் கொண்டுள்ள மிகப்பெரிய பெயரிடப்படாத மலையாகும். இதனுடைய இயற்கைத் தோற்றம் தொடர்பான செய்திகள் அறியப்படவில்லை. விண்கற்களின் தாக்கத்தால் இது தோற்றம் பெற்றிருக்கலாம் என்பதற்கான அடையாளங்களும் ஏதுமில்லை. சியரீசின் மீதுள்ள மலைகளில் இதுமட்டுமே இவ்வாறான மலையாகக் காணப்படுகிறது. மேலிருந்து கீழாக பிரகாசமான இழை வரிகள் சியரீசின் சரிவுகளில் காணப்படுகிறது.

2015 ஆம் ஆண்டில் டோன் விண்கலம் சியரீசை நெருங்கி எடுத்த புகைப்படங்களில் இருந்து இந்த பிரமிடு வடிவ மலை கண்டறியப்பட்டது. இம்மலை 6 கிலோ மீட்டர் உயரமும் (20000 அடிகள் அல்லது 4 மைல்) 15 கிலோ மீட்டர் அடிப்பகுதியும் கொண்ட மலையாக இருக்கலாம் என்று கணக்கிடப்பட்டுள்ளது.

## படக்காட்சியகம்

படிமம்:PIA19578-Ceres-DwarfPlanet-Dawn-2ndMappingOrbit-image10-20150614-rotated180.jpg|டோன் விண்கலம் கண்ட சியரீசு குறுங்கோள். மலையின் வடக்கு முகம் மையத்தில் உள்ள புற உறுப்புக்கு மேலான முன்னீட்சியாக உள்ளது. வடக்கு கீழ்பகுதியாகும்.
படிமம்:PIA19574-Ceres-DwarfPlanet-Dawn-2ndMappingOrbit-image6-20150606-crop300to400.jpg|சிறியதாக பள்ளமாக்கப்பட்ட நிலப்பரப்பால் சூழப்பட்ட மலைசூழல் பார்வை. சியரீசின் மீதுள்ள பிரகாசமான ஒளிர்புள்ளிகளை 11.00 மணியளவில் காணமுடியும். வடக்கு மேல்பக்கம்.
படிமம்:PIA19618-Ceres-PyramidShapedMountain-Dawn-20150806.jpg|கணிப்பொறி உருவாக்கிய மலையின் வடக்கு முகம். செங்குத்து உயரம் ஐந்து மடங்கு பெரியதாக இருக்குமாறு கணக்கீடு.
படிமம்:PIA19606-Ceres-Dawn-GlobalMap-MtnCrop-20150728.jpg|மலையின் உயர வரைபடம் (சிவப்பு), மற்றும் ஒரு விண்கல்வீழ் பள்ளம் (நீலம்) மேற்புரம் வடக்கு.


## இவற்றையும் காண்க

* சியரீசின் மீதுள்ள புவியியல் தோற்றங்களின் பட்டியல்
* சூரியக் குடும்பத்தில் உள்ள உயரமான மலைகளின் பட்டியல்

## மேற்கோள்கள்

## வெளி இணைப்புகள்
* New View Of Ceres Conical Mountain A Puzzler, Bog King

பகுப்பு:புவிப்புற மலைகள்
பகுப்பு:சியரீசின் மேற்பரப்புத் தோற்றங்கள்
சிவகுருநாதன் செந்தமிழ் நூல் நிலையம்

**சிவகுருநாதன் செந்தமிழ் நூல் நிலையம்** தஞ்சாவூர் மாவட்டம் கும்பகோணத்தில் நாணயக்காரத் தெருவில் அமைந்துள்ள தனியார் நூலகமாகும். இந்நூலகத்தில் தற்போது சுமார் 25,000 நூல்கள் இருக்கின்றன.  

## வரலாறு
21.5.1958இல் இந்நூலகத்திற்கான அடிக்கல் பேராசிரியர் டாக்டர் அ. சிதம்பரநாதன் செட்டியார் அவர்களால் நாட்டப்பட்டு, 9.1.1959இல் தமிழகவேள் சர்.பி.டி.ராஜன் அவர்களால் திறந்துவைக்கப்பட்டது. 10,000 நூல்கள் சேர்க்கப்பட்ட விழாவும் 12ஆம் ஆண்டு விழாவும் 23.5.1971இல் நடத்தப்பெற்றது. 

## பொன் விழா
இந்நூலகத்தின் 50ஆவது ஆண்டு விழா பிப்ரவரி 2010இல் நடைபெற்றது.  நூலக நிறுவனர் சுவாமிநாத செட்டியாரின் நூற்றாண்டு விழா அக்டோபர் 2017இல் நடைபெற்றது. 

## புத்தகப் பட்டியல்
முதற்புத்தகப் பட்டியலின் விரிவான பதிப்பில்  புராணம், தல புராணம், சாத்திரம், தோத்திரம், திருமுறை, சமயம், சங்க நூல், பிரபந்தம், அகவல், அந்தாதி, உலா, கலம்பகம், குறவஞ்சி, குறவை, சதகம், தூது, பரணி, பிள்ளைத்தமிழ், மாலை, வெண்பா, கீதை, இதிகாசம்,வைணவம், நீதி நூல், அகராதி, இலக்கணம், நிகண்டு, கணிதம், சங்கீதம், புதுமைக்கவி, மொழிபெயர்ப்பு, கல்வெட்டுகள், சிற்ப நூல், உலக வரலாறு, யாத்திரை, வாழ்க்கை வரலாறு, உயிர் நூல், உடற்பயிற்சி, வைத்தியம், மாந்தரீகம், சோதிடம், கட்டுரை, மன நூல், வரலாறு எனப்படுகின்ற 44 தலைப்புகளில் 5000 நூல்கள் பட்டியலிடப்பட்டுள்ளன. அந்நூலில் பிற்சேர்க்கையும், திருத்தமும் இணைக்கப்பட்டுள்ளது. 

இரண்டாவது புத்தகப் பட்டியலின்படி அரசியல், விஞ்ஞானம், விவசாயம், முகம்மதிய நூல், கிறிஸ்தவ நூல், நாடகம், நாவல் ஆகிய துறைகளில் 5000 நூல்கள் பட்டியலிடப்பட்டுள்ளன.  அந்நூலில் சில நூல்கள் நீக்கப்பட்டதாகக் குறிப்பிடப்பட்டுள்ளதோடு சேர்க்கையும் தரப்பட்டுள்ளது. 

## வாசிப்பு முறை
பல்துறை நூல்கள் என்ற தலைப்பில் இரு நூற்பட்டியலும், பத்திரிக்கைகள் என்ற தலைப்பில் இரு சிறிய பதிவேடுகளும், ஆங்கிலப்புத்தகப் பட்டியலைக் குறிக்கும் ஒரு சிறிய பதிவேடும் உள்ளன. இவற்றில் நூலின் விவரங்கள் பதியப்பட்டுள்ளன.  இந்த நூல் பட்டியல்களைப் பார்த்து அதிலுள்ள எண்ணைக் குறித்துத் தந்தால் அவர்கள் நூலினைத் தந்து அருகிலுள்ள கரும்பலகையில் எழுதிவிடுகின்றனர். வாசகர்களுக்கு ஒரு முறைக்கு இரு நூல்கள் தரப்படுகின்றன.வாசிக்கவும், குறிப்பு எடுக்கவும் உதவியாக மேசைகள் அமைக்கப்பட்டுள்ளன. இந்நூலகம் காலை 9 மணி முதல் 12 மணி வரையும், மாலை 4 முதல் 8 வரையும் செயல்படுகிறது. வியாழக்கிழமை விடுமுறை நாளாகும்.

## படத்தொகுப்பு

File: Sivagurunathan library6.jpg|
File: Sivagurunathan library5.jpg|
File: Sivagurunathan library4.jpg|
File: Sivagurunathan library3.jpg|
File: Sivagurunathan library1.jpg|
File: Sivagurunathan library2.jpg|
File: Sivagurunathan library10.jpg|


## மேற்கோள்கள்

## வெளியிணைப்புகள்
* Mojostreet, Sivagurunathan Tamil Library
* Map8p, Sivagurunathan Tamil Library
* Wowcity, Sivagurunathan Tamil Library
* கும்பகோணத்தில் 57 ஆண்டுகளாக இயங்குகிறது தமிழ் நூல்களுக்காக உருவான 'சிவகுருநாதன் செந்தமிழ் நூலகம்', தி இந்து, 22 செப்டம்பர் 2016
* Tamil library celebrates centenary of founder, The New Indian Express, Trichy Edition, 15 September 2017
* பொது நூலக இயக்ககம்

பகுப்பு:தமிழ்நாட்டு நூலகங்கள்
பகுப்பு:தஞ்சாவூர் மாவட்டம்
முகம்மது மாக்கான் மாக்கார்

சேர் **முகம்மது மாக்கான் மாக்கார்** (*Mohamed Macan Markar*, 7 செப்டம்பர் 1877 - 10 மே 1952) என்பவர் இலங்கையின் குடியேற்றக்கால பிரபலமான அரசியல்வாதியும், தொழிலதிபரும் ஆவார். இவர் இலங்கை அரசாங்க சபையில் உட்துறை அமைச்சராகவும், சட்டவாக்கப் பேரவை உறுப்பினராகவும், மேலவை உறுப்பினராகவும் இருந்தவர்.

இலங்கையின் தெற்கே காலியில் பிரபலமான தொழிலதிபராக இருந்த உதுமா லெப்பை மரிக்கார் மாக்கான் மாக்கார் என்பவருக்குப் பிறந்தவர். கொழும்பு உவெசுலி கல்லூரியில் கல்வி கற்றவர். கல்லூரியில் துடுப்பாட்ட IX அணியில் சேர்ந்து விளையாடினார். படிப்பை முடித்த பின்னர் கொழும்பு நகரில் குடும்பத் தொழிலான நகை வணிகத் தொழிலில் ஈடுபட்டார்.

## அரசியலில்
1924 ஆம் ஆண்டில் இலங்கை சட்டவாக்கப் பேரவையிலும், பின்னர் அரசாங்க சபையிலும் உறுப்பினரானார். தகவல், மற்றும் உட்துறை அமைச்சராக நியமிக்கப்பட்டார். 1948 முதல் 1952 வரை மேலவை உறுப்பினராக இருந்தார். 1938 ஆம் ஆன்டில் இவருக்கு சேர் வழங்கப்பட்டது.

இவரது பிள்ளைகள் அகமது உசைன் மாக்கான் மாக்கார் மட்டக்களப்பு தேர்தல் தொகுதியின் முன்னாள் நாடாளுமன்ற உறுப்பினராவார். முகம்மது அஜ்வார்ட் மாக்கான் மாக்கார், அலவி இப்ராகிம் மாக்கான் மாக்கார் ஆகியோர் மருத்துவர்கள் ஆவர்

இவரது நினைவாக கொழும்பில் கொம்பனித் தெருவில் உள்ள வீதி ஒன்றிற்கு சேர் முகம்மது மாக்கான் மாக்கார் மாவத்தை எனப் பெயரிடப்பட்டது.

## மேற்கோள்கள்

## வெளி இணைப்புகள்
*Dr. T. B. Jayah loved humanity  
*Mohamed Ajwad Macan Markar

பகுப்பு:1877 பிறப்புகள்
பகுப்பு:1952 இறப்புகள்
பகுப்பு:கொழும்பு உவெசுலி கல்லூரி பழைய மாணவர்கள்
பகுப்பு:சர் பட்டம் பெற்ற இலங்கையர்
பகுப்பு:இலங்கை சட்டசபை உறுப்பினர்கள்
பகுப்பு:இலங்கை செனட் சபை உறுப்பினர்கள்
பகுப்பு:இலங்கை அரசாங்க சபை உறுப்பினர்கள்
பகுப்பு:இலங்கை முசுலிம் அரசியல்வாதிகள்
பகுப்பு:காலி மாவட்ட நபர்கள்
இமயமலை பழுப்புக் கரடி

**இமயமலை பழுப்புக் கரடி**  (*Himalayan Brown Bear*) என்பது ஒரு கரடி இனமாகும். இது பழுப்புக் கரடியின் கிளையினம் ஆகும். இந்த கரடிதான்  தொன்மங்களில் கூறப்பட்ட எட்டி (மனிதன்) என்று கருதப்படுகிறது.

## விளக்கம்
இமாலயப் பழுப்பு கரடிகளின் உடல் பருமன் பாலினரீதியாக வேறுபாடு கொண்டது. ஆண் கரடிகள் 1.5மீ இருந்து 2.2மீட்டர் (4 அடி 11 அங்குலம் - 7 அடி 3 அங்குலம்) நீளமுடையவை. பெண் கரடிகள் 1.37 மீட்டர் முதல் 1.83 மீட்டர் (4 அடி 6 அங்குலம் - 6 அடி) வரை இருக்கும். இவைதான் இமயமலையில் வாழக்கூடிய பெரிய விலங்குகள் ஆகும்.

## பரவல்
இந்த கரடிகள் நேபாளம், திபெத், வட இந்தியா,  வடக்கு பாக்கித்தான் போன்ற இடங்களில் காணப்படுகின்றன. இவை ஏற்கனவே பூட்டானிலிருந்து அழிந்துவிட்டதாகக் கருதப்படுகிறது.

## நடத்தை மற்றும் சூழலியல்
இவை கரடிகள் அக்டோபர் காலகட்டத்தை ஒட்டிய காலத்தில் பனிக்கால உறக்கம் மேற்கொள்கினறன. ஏப்ரல், மே மாதங்களில் வெளிப்படுகின்றன. அதுவரை பொதுவாக இந்த கரடிகள் குகைகளில் உறக்கத்தை மேற்கொள்கின்றன.

## உணவு
இமாலயப் பழுப்பு கரடிகள் அனைத்துண்ணி ஆகும். இவை புற்கள், வேர்கள், தாவரங்கள், பூச்சிகளையும், சிறிய பாலூட்டிகள், பழங்கள் போன்றவற்றை  விரும்பி உண்கின்றன. சில சமயம் ஆடுகளையும் வேட்டையாடுகின்றன. வயதுவந்த கரடிகள் சூரிய உதயத்திற்கு முன் அல்லது பிற்பகலின் போது சாப்பிடுகின்றன.

## மேற்கோள்கள்

பகுப்பு:கரடிகள்
வலியவன்

***வலியவன்*** (Valiyavan) என்பது 2015ல் வெளிவந்த தமிழ் அதிரடித் திரைப்படம் ஆகும். இது எம். சரவணனால் எழுதி இயக்கப்பட்டது. இத்திரைப்படத்தில் ஜெய் மற்றும் ஆண்ட்ரியா ஜெரெமையா முக்கிய கதாப்பாத்திரங்களில் நடித்துள்ளனர். இத்திரைப்படத்தின் படப்பிடிப்பு மே 2014இல் தொடங்கியது. இது 27 மார்ச்சு 2015 அன்று வெளியானது.

## நடிப்பு
* ஜெய் - வினோத்
* ஆண்ட்ரியா ஜெரெமையா - சுபிக்சா
* ஆரன் சௌந்தரி - அஸ்வின் ரஞ்சித்
* அழகம்பெருமாள் - ரகுராமன், வினோத்தின் தந்தை 
* அனுபமா குமார் - செல்வி, வினோத்தின் தாய் 
* பாலா சரவணன் - மணி

## மேற்கோள்கள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மெக்கா பாரந்தூக்கி விபத்து

**மெக்கா பாரந்தூக்கி விபத்து** என்பது சவூதி அரேபியாவின் மெக்கா நகரிலுள்ள மஸ்ஜிதுல் ஹராம் பள்ளிவாசலில் நடந்த விபத்தினைக் குறிக்கும். கட்டுமானப் பணிகளுக்காக அமைக்கப்பட்டிருந்த பாரந்தூக்கியொன்று, 11 செப்டம்பர் 2015 அன்று உடைந்து விழுந்த இந்த விபத்தில் 107 பேர் உயிரிழந்தனர். சுமார் 238 பேர் காயமடைந்தனர்.

ஒன்பது இந்தியர்கள், ஆறு மலேசியர்கள், பதினைந்து இரானியர்கள், இருபது இந்தோனேசியர்கள், மற்றும் பதினாறு பாக்கித்தானியர்கள் காயமடைந்தனர்.

## விவரம்
ஆற்றல்மிக்க சூறாவளிக் காற்றின் காரணமாக உடைந்த பாரந்தூக்கி, பள்ளிவாசலின் மேற்கூரை வழியாக விழுந்ததாக சவூதி நிர்வாகம் தெரிவித்தது. மாலை 5.45 - 6.30 மணியளவில் இந்த விபத்து நடந்ததாக செய்திகள் தெரிவித்தன. விபத்துக்கு ஒரு மணி நேரத்துக்கு முன்னதாக, கன மழை பெய்தது. மணிக்கு 40 கி.மீ. வேகத்தில் காற்று வீசியதாகவும் அறியப்படுகிறது.

## உலக நாடுகளின் அஞ்சலி
### இந்தியா
உயிரிழந்தவர்களின் குடும்பங்களுக்கு தனது இரங்கலையும், காயமடைந்தவர்கள் விரைவில் குணமடைய தனது வேண்டுதல்களையும் துணைக் குடியரசுத்தலைவர் ஹமித் அன்சாரி தெரிவித்தார். தனது எண்ணங்களும், பிரார்த்தனைகளும் உயிரிழந்தவர்களின் குடும்பங்களுடன் இருப்பதாக தனது டுவிட்டர் பக்கத்தில் பிரதமர் நரேந்திர மோதி தெரிவித்தார்.

## மேற்கோள்கள்

பகுப்பு:2015 விபத்துகள்
பகுப்பு:கட்டட உருக்குலைவு விபத்துகள்
பகுப்பு:சவூதி அரேபியா
புரப்பேன்தையால்

**புரப்பேன்தையால்** *(Propanethiol)* என்பது C3H8S என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் தையால் என்ற வேதிவினைக் குழுவில் இடம்பெற்றுள்ள ஒரு சேர்மமாகும். நிறமற்ற இச்சேர்மம் கடுமையான விரும்பத்தகாத நெடியைக் கொண்டிருக்கிறது. மிதமான நச்சுத் தன்மை கொண்ட இச்சேர்மம் நீரை விட அடர்த்தி குறைவாகவும் நீரில் சிறிதளவு கரையக்கூடியதாகவும் காணப்படுகிறது. வேதியியல் இடைப்பொருளாகவும் களைக்கொல்லியாகவும் புரப்பேன்தையால் பயன்படுத்தப்படுகிறது. நன்றாக கொழுந்து விட்டு எரியும் தன்மை கொண்ட இச்சேர்மம் எரியும்போது  எரிச்சலூட்டும் புகை அல்லது வாயுவை வெளிவிடுகிறது. மேலும் இதைச் சூடுபடுத்துகையில் அழுத்தத்தின் காரணமாக வெடிக்கும் அபாயமும் ஏற்படலாம். 

## புரப்பேன்தையாலின் வேதியியல்

வேதியியல் வகைப்பாட்டின்படி புரப்பேன்தையால் ஒரு ** தையால்** ஆக வகைப்படுத்தப்படுகிறது. தையால் என்பது மூலக்கூற்று வாய்ப்பாடும் அமைப்பு வாய்ப்பாடும் ஆல்ககால்களைப் போல அமைந்து , மூலக்கூறில் ஆல்ககால்களின் ஐதராக்சில் குழுவில் இடம்பெற்றுள்ள ஆக்சிசனுக்குப் பதிலாக கந்தகத்தைப் பெற்றிருக்கும் கரிமச்சேர்மங்கள் ஆகும். புரப்பேன்தையாலின் மூலக்கூற்று வாய்ப்பாடு C3H7SH, n- புரோப்பனாலின் அமைப்பு வாய்ப்பாட்டை ஒத்திருக்கிறது. 
 
## மேற்கோள்கள்

பகுப்பு:தையால்கள்